Id-Deċiżjoni tal-Kummissjoni
tal-11 ta’ Jannar 2002
li twaqqaf kundizzjonijiet speċjali li jirregolaw l-importazzjonijiet ta' prodotti tal-pixkeriji li joriġinaw fir-Repubblika tal-Kroazja
(notifikat taħt dokument numru C(2002) 14/2)
(Test b’ riferenza għall-AEE)
(2002/25/KE)
IL-KUMMISSJONI TAL-KOMUNITAJIET EWROPEJ
Filwaqt li kkunsidrat it-Trattat li jwaqqaf il-Komunità Ewropea,
Filwaqt li kkunsidrat id-Direttiva tal-Kunsill 91/493/KEE tat-22 ta’ Lulju 1991 li twaqqaf il-kondizzjonijiet sanitarji li għall-produzzjoni u t-tqegħid fuq is-suq ta’ prodotti tal-pixkeriji [1] kif l-aħħar emendata bid-Direttiva 97/79/EC [2], u partikolarment l-Artikolu 11(1) tagħha,
Billi:
(1) Saret ispezzjoni għall-Kummissjoni fir-Repubbika tal-Kroazja biex jiġu vverifikati l-kundizzjonijiet li taħthom il-prodotti tal-pixkeriji jiġu prodotti u jintbagħtu lejn il-Komunità.
(2) Id-disposizzjonijiet tal-liġi Kroata fuq l-ispezzjonijiet sanitarji u s-sorvaljanza fuq prodotti tal-pixkeriji jistgħu jitqiesu ekwivalenti għal dawk stabbiliti fid-Direttiva 91/493/KEE.
(3) Partikolarment, id-Direttorat Veterinajru tal-Ministeru ta’ l-Agrikultura u l-Forestiera huwa kapaċi li effettivament jivverifika l-applikazzjoni tal-liġijiet fis-seħħ.
(4) Huwa xieraq li jitwaqqfu regoli ddettaljati dwar iċ-ċertifikat sanitarju li għandu, taħt id-Direttiva 91/493/KEE, jakkumpanja l-konsenji ta' prodotti tal-pixkeriji lejn il-Komunità mill-Kroazja. Partikolarment, dawn ir-regoli għandhom jispeċifikaw id-definizzjoni ta’ mudell taċ-ċertifikat, il-minimu tar-rewiżiti dwar il-lingwa jew lingwi li se jinkiteb biha/bihom u l-istat tal-persuna li għandha l-awtorità tiffirmah.
(5) Il-marka li għandha titwaħħal ma’ pakketti ta’ prodotti mill-pixkeriji għandha tagħti isem il-pajjiż terz u n-numri ta’ approvazzjoni/reġistrazzjoni ta’ l-istabbiliment, vettura fabbrika, ħażna kiesħa jew vapur bil-friża ta’ l-oriġini ħlief xi prodotti ffriżati.
(6) Skond l-Artikolu 11(4)(ċ) tad-Direttiva 91/493/KEE, għandha ssir lista ta’ stabbilimenti approvati, vapuri tal-fabbriki, jew ħażniet kiesħa, u lista ta’ vapuri bil-friżer ekwipaġġati skond id-Direttiva tal-Kunsill nru 92/48/KEE [3] għandha ssir ukoll. Dawn il-listi għandhom isiru fuq il-bażi tal-komunikazzjoni mid-DV lill-Kummissjoni. Għaldaqstant, sta għad-DV illi jaċċerta l-konformità mad-disposizzjonijiet stabbiliti għal dan l-iskop fid-Direttiva 91/493/KEE.
(7) Il-VD ipprovda assikurazzjonijiet uffiċjali dwar il-konformità mar-regoli mwaqqfa fil-Kapitolu B ta’ l-Anness tad-Direttiva 91/493/KEE, u dwar it-twettiq tar-rekwiżiti iġjeniċi ekwivalenti għal dawk stabbiliti minn dik id-Direttiva.
(8) Il-miżuri pprovduti f’ din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Direttorat Veterinajru tal-Ministeru ta’ l-Agrikultura u l-Forestiera għandu jkun l-awtorità kompetenti fil-Kroazja biex jivverifika u jattesta l-konformità tal-prodotti tal-pixkeriji u akkwakulturi mad-Direttiva 91/493/KEE.
Artikolu 2
Il-prodotti tal-pixkeriji u ta’ l-akkwakultura li joriġinaw fil-Kroazja għandhom jilħqu dawn il-kundizzjonijiet:
1. kull konsenja għandha tiġi akkumpanjata minn ċertifikat sanitarju oriġinali enumerat, debitament mimli, iffirmat, datat u li jkun fih folja waħda skond il-mudell fl-Anness A għal din id-Direttiva;
2. Il-prodotti għandhom jiġu minn stabbilimenti, vapuri tal-fabbriki jew ħażniet imkessħa, jew minn vapuri bil-friża elenkati fl-Anness B għal din id-Direttiva;
3. ħlief fil-każ ta’ prodotti tal-pixkeriji ffriżati maħsuba għall-fabbrikazzjoni ta’ ikel ippriservat, il-pakketti kollha għandu jkollhom il-kelma "KROAZJA" u n-numru ta’ approvazzjoni/reġistrazzjoni ta’ l-istabbiliment, vapuri tal-fabbrika, ħażniet kesħin jew vapor bil-friża ta’ l-oriġini f’ittri li ma jitħassrux.
Artikolu 3
1. Ċertifikati kif imsemmija fl-Artikolu 2(1) għandhom isiru f’ għall-inqas ilsien wieħed uffiċjali ta’ l-Istat Membru fejn jiwettqu l-verifiki
2. Iċ-ċertifikati għandu jkollhom l-isem, il-kapaċità u l-firma tar-rappreżentant tad-DV u t-timbru tiegħu f’kulur differenti minn firem oħrajn.
Artikolu 4
Din id-Deċiżjoni għandha tapplika mis-60 jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 5
Din id-Deċiżjoni hija indirizzata lill-Istati Membri.
Magħmula f’ Brussell, 11 ta’ Jannar 2002.